เมื่อเวลา 01.30 น. วันที่ 15 ตุลาคม ขณะที่ ด.ต.จีรศักดิ์อิสระตระกูลวงศ์ และ ด.ต.อนันต์ นามโพด ตำรวจสายตรวจ สภ.อ.ปากคลองรังสิต อ.เมืองจ.ปทุมธานี ออกตรวจไปถึงแฟลตรังสิตซิตี้ (แฟลตปลาทอง) หมู่ 6 ต.บางพูน อ.เมืองจ.ปทุมธานี บริเวณหน้าแฟลตที่ 135 นายบุญเลี้ยง พลเรียง อายุ 48 ปี แจ้งว่ามีเสียงเรียกขอความช่วยเหลือเล็ดลอดออกมาจากอาคารข้างแฟลต ขอให้ช่วยตรวจสอบด้วยจากนั้น ด.ต.อนันต์ ได้ตรวจสอบด้วยการเอาหูแนบผนังข้างตึก ซึ่งเป็นจุดช่องท่อน้ำทิ้งรวมของแฟลต ก็ได้ยินเสียงผู้ชายร้องขอความช่วยเหลืออยู่ภายใน จึงขอกำลังมูลนิธิป่อเต็กตึ๊งช่วยกันนำค้อนปอนด์มาทุบผนังอาคารช่องท่อน้ำทิ้ง เป็นปูนกว้างประมาณ 50 เซนติเมตร กระทั่งพบร่างชายใส่กางเกงกีฬาขาสั้นสีดำ ส่วนเสื้อยืดสีน้ำตาลถูกเกี่ยวติดกับท่อ เมื่อพาออกมาพบว่าตามร่างกายเต็มไปด้วยรอยถลอกจนผิวหนังกำพร้าบริเวณแผ่นหลังหลุดลอกเป็นวงกว้างหลายแห่ง ได้รับความเจ็บปวดและหนาวสั่น ตำรวจจึงนำตัวมาสอบสวนที่ตู้ยามของแฟลต ทราบชื่อคือ นายประทีป สีมา อายุ 26 ปี บ้านเดิมเลขที่ 1/2 หมู่ 3 อ.ศรีขรภูมิ จ.สุรินทร์ ทำงานเป็นช่างฝ่ายผลิตเครื่องจักรโรงสี ในนิคมอุตสาหกรรม โดยพักอยู่ห้อง 390/31 ชั้น 3 แฟลต 135 หลังที่เกิดเหตุ
บ้านเดิมของแฟลต 135 จ.สุรินทร์ มีชื่อว่าอะไร 
ประทีป สีมา